Charles J. Scicluna L-Arċisqof il-Ġdid ta' Malta Imwieled ġewwa Toronto, il-Kanada, fil- 15 ta' Mejju 1959. Sena wara ġie Malta flimkien ma' missieru Emanuel u ommu Maria Carmela, imwielda Falzon. Għal sittax-il sena sħaħ marru joqogħdu fil-belt ta' Ħal Qormi fejn hemm irċieva l-ewwel edukazzjoni tiegħu fl-iskola Primarja San Sebastjan. Wara attenda l-Iskola Teknika San Ġużepp ta' Raħal Ġdid u mbagħad attenda l-Kulleġġ Saint Edward ġewwa l-Birgu. Fl-1976 il-familja marret toqgħod Ħal Lija. Daħal l-Università ta' Malta għall-kors tal-ligi u wara tmien snin iggradwa bħala avukat. Fil-11 ta' Lulju 1986 ġie ordnat saċerdot mill- -Arċisqof ta' Malta ta' dak iż-żmien, Monsinjur Ġużeppi : - Mercieca, u f'dik is-sena stess mar Ruma fejn studja. d- Dritt Kanoniku ġewwa l-Università Gregoriana. Minn hawn fl-1991 kiseb id-Dottorat fid-Dritt Kanoniku bi speċjalizzazzjoni fil-Ġurisprudenza. Lura Malta, Mons Scicluna ħadem fit-Tribunal Metropolitan bħala Difensur taż-Żwieġ u kien ukoll lecturer fit-Teoloġija Pastorali u fid-Dritt Kanoniku fl-Università. Ħidma Pastorali Mons. Scicluna serva bħala saċerdot fil-parroċċi ta' Ħ'Attard, Tas-Sliema fil- parroċċa ta' San Girgor u l-Iklin. Bejn l-1994 u l-1995 kien viċi-rettur tas-Seminarju Maġġuri, fejn minn hemm ġie msejjaħ ġewwa Ruma ġewwa l-Vatikan biex jaħdem fit-Tribunal Suprem tas-Senjatura Appostolika bħala Sostitut Promotur tal- Ġustizzja. Fl-1996 kien il-Postulatur fil-kawża kemm tal-beatifikazzjoni u kemm tal-kanonizzazzjoni ta' San Ġorġ Preca. F'Ottubru 2002, Mons. Scicluna nħatar Promotur tal-Ġustizzja fil-Kongregazzjoni tad-Duttrina tal-Fidi, bil-mandat li jinvestiga u jkun prosekutur fil-każi l-iżjed gravi riservati għall-Kongregazzjoni. Żar il-kontinenti kollha biex jagħti seminars dwar il-protezzjoni tal-minuri. Meta kien Ruma, kien iservi bħala kappillan tas-Sorijiet ta' Santa Briġida u kien ukoll konfessur fil-Kulleġġ Ingliż Venerabbli Beda. Huwa kien ukoll visiting lecturer fil- proċedura penali fil-Pontificia Università Gregoriana, fejn hu stess kien jistudja. Fis- 6 ta' Ottubru 2012, ġie nnominat bħala Isqof Awżiljarju ta' Malta bit-titlu ta' San Leone, mill-Papa Benedittu XVI. Bħala isqof ġie kkonsagrat fl-24 ta' Novembru 2012. Fit-28 ta' Novembru 2012 inħatar bħala membru tal-Kongregazzjoni tad- Duttrina tal-Fidi fil-Vatikan. Fit-18 ta' Ottubru 2014, wara r-riżenja ta' Mons. Pawlu Cremona O.P. minn Arċisqof ta' Malta, il-Papa Franġisku nnomina lil Mons. Scicluna bħala Amministratur Appostoliku sede vacante, bis-setgħa li jmexxi l-Arċidjoċesi ta' Malta sakemm l-Arċisqof il-ġdid ta' Malta jieħu l-pussess kanoniku tal-Arċidjoċesi. Fil-21 ta' Jannar 2015, il-Papa Franġisku nnomina lil Mons. Scicluna bħala President ta' Kulleġġ Speċjali fi ħdan il-Kongregazzjoni tad-Duttrina tal-Fidi, biex jiddeċiedi l-appelli fil-proċessi dwar offiżi serji stabbiliti fil-Motu Proprio Sacramentorum Sanctitatis Tutela. Fis-27 ta' Frar 2015, il-Papa Franġisku ħatar lil Mons. Scicluna bħala Arċisqof ta' Malta u ħa l-pussess nhar is-Sibt, 21 ta' Marzu 2015. L-istemma L-Arma araldika tal-Arċisqof Scicluna hija ispirata mill-arma tradizzjonalment assenjata lill-kunjom tal-familja, li għandha żiemel rampanti u nofs qamar krexxenti ta' lewn abjad/fidda fuq sfond aħmar. Il-warda safra/deheb imwerrqa bil-lewn aħdar ġiet miżjuda minn Mons. Scicluna stess. L-isfond aħmar ifakkarna fil-mant ta' Kristu li waqt il-passjoni tiegħu kien imxarrab bid-demm (Ġw 19, l-3). Iż-żiemel ifakkarna fid-dehra li kellu l-Appostlu Ġwanni dwar Ġest (Apok 19, Il-16). Il- qamar ifakkarna fix-xbieha ta' stabilità li joffri s-Salm 72: (Għan 6, 10). Il-warda tfakkarna fi xbieha oħra tal-Verġni Marija peress li l-għarusa fl-Għanja tal-Għanjiet hija mxebbha mal-warda: (Għan 4, 12-14). Il-Motto bil-Latin: FIDELIS ET VERAX (Fidil u Veru) huwa meħud mill-Ktieb tal-Apokalissi 19,11. Huwa t-titlu li jingħata lir-Rikkieb taż-żiemel abjad li huwa Ġest Kristu nnifsu. In-nisrani jagħraf lir-Ragħaj it-tajjeb bħala ragħaj fidil f'kelmtu u li ma jqarraqx bil-metħla. L-isqof huwa meħud mill-merħla biex ikun Ragħaj fuq ix-xbieha tar-Ragħaj it-Tajjeb, Fidil u Veru. L-arma tinkludi l-pallium li hu bħal faxxa li jintlibes fuq il-pjaneta madwar l-għonq. Ikollu wkoll żewġ pendenti wieħed fuq quddiem, ieħor fuq wara. Fuq il- pallium ikun hemm irrakkmati sitt slaleb suwed. Il-pallium hu simbolu tal-awtorità tal-Arċisqof metropolita f'komunjoni mal-Knisja ta' Ruma. Is-Salib Patrijarkali hu Salib Latin b'żewġ traversi orizzontali. It-traversa ta' fuq tissejjaħ it-titulus cruces, jew il-kitba ta' Ponzju Pilatu li twaħħlet mas-salib ta' Ġesti. Fl-isfond tal-arma hemm ukoll is-Salib ta' Malta, peress li Monsinjur Scicluna hu Kappillan Konventwali Gran Cruċ ad honorem tal-Ordni ta' San Ġwann.